Budyšin (SN/at). Marko Kowar, wot lěta 2017 jednaćel Domowiny, je so dźensa w Budyskim Serbskim domje ze zwjazkarjemi, kotřiž běchu jeho 35lětne skutkowanje mjez druhim w tehdyšim Domje za serbske ludowe wuměłstwo a pozdźišo w zarjedźe Domowiny přewodźeli, kaž tež ze sobudźěłaćerjemi zarjada na wuměnk rozžohnował. Z nim wotstupi čłowjek z prěnjeho rjadu serbskeje politiki, kiž je we łužiskej zjawnosći tójšto zahibał. Sam wšak tak rady w srjedźišću – tež medijoweho zajima – stał njeje. Sy-li pak so jako žurnalist so z nim rozmołwjał, sy jara dokładne informacije dóstał.
szl_Latn